**Jaapani nädal Saku vallas**

**6.-10. november 2017**

1. Kurtna kool terve nädala oma päeva nii, nagu seda teevad meie valla sõbrad Jaapanis Saku linnas – hommikuminutiteks kogunes 200 õpilast võimlasse, kus pärast hümni laulmist kuulati päeva infot sirgetes sümmeetrilistes ridades põrandal põlvedel istudes.

2. Jaapanist õpilasvahetuselt tagasi tulnud Kurtna kooli õpilased jutustasid kooliperele oma muljetest ning näitasid kingituseks saadud õuna.

3. Vahetundides meisterdasid Kurtna kooli õpilased paberist lehvikuid, mille kaunistasid jaapanipäraselt.

4. Kajamaa kooli õpilased said sel nädalal osa jaapani võitluskunstist, mida tutvustas klubi Budokan.

5. Luuletaja ja õpetaja Aime Piirsalu juhendas Saku päevakeskuses ikebanade tegemist ja tutvustas haikude reegleid. Üheskoos valmistati aastaajale omaseid ikebanasid.

6. Kui ikebanad olid valmis, joodi Saku päevakeskuses teed ja söödi sushit.

7. Kurtna koolis sõid kolmapäeval kõik õpilased pulkadega, toiduks oli riisiroog marineeritud ingveri ja sojakastmega.

8. Sel nädalal alustasid söögivahetundides kõik söömist korraga pärast seda, kui õpetaja oli öelnud „Head isu!“. Vanematele klassidele tõid toidu ette korrapidajaõpilased, täpselt nii, nagu tehakse seda Jaapanis.

9. Kehalise kasvatuse tunnis proovisid Kurtna kooli õpilased, kuidas on kohmakates kostüümides teha sumomaadlust ning sel nädalal mängiti ka palju sulgpalli, mis on samuti Jaapanis populaarne ala.

10. ja 11. Saku vallavalitsuse töötajad valmistasid jaapani koka juhendamisel gyozasid.

12. Saku gümnaasiumi õpilased tegid kunsti tunnis õpetaja Eda Piisangu juhendamisel jaapanipäraseid akvarelle.